John Walker ble født i den fiktive byen Custers Grove i Georgia. Han vokste opp med å idolisere sin eldre bror, Mike, en helikopter-pilot som døde under Vietnamkrigen i 1974. John ønsket å leve opp til Mikes minne, som ble idolisert av foreldrene deres, og derfor vervet han seg til militæret så snart han ble gammel nok. John tjenestegjorde ved Fort Bragg. Men han tjenestegjorde bare i fredstid, og ble derfor aldri den store helten som han trodde at Mike hadde vært. Etter at John ble utskrevet fra den amerikanske hæren, ble han fortalt av en venn om Power Broker. Dette skal være en mystisk person som kan gi folk overmenneskelige evner. Både Walker og vennen hans mottok slik behandling, som ga dem overmenneskelige evner.